**Ács Város Roma Nemzetiségi Önkormányzat**

2941 Ács, Gyár u. 23.

**ELŐTERJESZTÉS**

**2. sz. napirend**

**Ács Város Roma Nemzetiségi Önkormányzat 2023. február 13-i ülésére**

Tárgy: 2023. évi költségvetés elfogadása

Előadó: Markó Renáta Roma Nemzetiségi Önkormányzat elnöke

Előterjesztést készítette: Polgármesteri Hivatal pénzügyi osztálya

**Tisztelt Képviselő-testület!**

A központi költségvetés költségvetési támogatást biztosít a települési és a területi nemzetiségi önkormányzatok számára. A helyi nemzetiségi önkormányzatok költségvetési támogatása két részből

tevődik össze:

- működési támogatásból és

- feladatalapú támogatásból.

A működési támogatás összege a Magyarország 2022. évi központi költségvetéséről szóló 2021. évi XC. törvény 10.melléklete szerint:

Egész éves támogatásra a 2021. január 1-jén a törzskönyvi nyilvántartásba bejegyzett helyi nemzetiségi önkormányzat jogosult. A fajlagos összeg: 520.000 forint/év.

A települési nemzetiségi önkormányzat a fajlagos összeg 200%-ára jogosult, ha a településen a legutolsó népszámlálásnak az adott nemzetiséghez tartozásra vonatkozó kérdéseire adott válaszok alapján az adott nemzetiséghez tartozók száma meghaladja az ötven főt.

Ez a 2023. évben 2\*520.000 forint/év támogatást jelent.

A **roma nemzetiségi önkormányzatok** feladatalapú támogatási összegét a miniszter 2023. április 15.-ig teszi közzé a honlapján.

Helyi támogatásra kérelmet adtunk be Ács Város Önkormányzatának 1.500.000 Ft összegre.

**Bevételi oldal:**

* Működési költségvetési támogatás : 1.040.000 Ft
* Támogatásértékű bevétel (helyi önkormányzattól) 1.500.000 Ft
* Pénzmaradvány 33.211 Ft

**Bevétel összesen: 2.573.211 Ft**

**Kiadási oldal:**

* Személyi juttatás: 858.120 Ft
* Munkaadókat terhelő járulékok

és szociális hozzájárulási adó 125.000 Ft

* Dologi kiadás 1.590.091 Ft

**Kiadás összesen: 2.573.211 Ft**

Kiadási oldalon került tervezésre a személyi juttatás és a járuléka. A szociális hozzájárulási adó mértéke 2023. évben is 13%. Tervezésre került még dologi kiadás.

**Dologi kiadás részletezve**

* Üzemeltetési anyagok beszerzése 425.000 Ft
* Egyéb szolgáltatások teljesítése 757.040 Ft
* Kiküldetés 70.000 Ft
* ÁFA 338.051 Ft
* **Dologi kiadás összesen: 1.590.091 Ft**

Az előterjesztés 1. sz. táblázata tartalmazza a felhasználási ütemtervet, a 2. sz. táblázata a működési és felhalmozási célú bevételeket és kiadásokat közgazdasági tagolásban, az 3-4. számú táblázat. a bevételeket és a kiadásokat részletezi az 5. számú táblázat pedig a Költségvetési mérleg közigazgatási tagolásban 2021-2022-2023 éves bontásban.

Ács Város Roma Nemzetiségi Önkormányzat költségvetése többéves kihatással járó feladatok előirányzatait nem tartalmaz.

Ács Város Roma Nemzetiségi Önkormányzat költségvetése közvetett támogatásokat nem tartalmaz.

Ács Város Roma Nemzetiségi Önkormányzatának a Középtávú tervezés az adósságot keletkeztető ügyletekből adódó kötelezettségekről az Áht. 29/A.§ alapján nemleges.

A feladat alapú támogatás összegét szeretnénk teljesen a Roma Nemzetiségi Önkormányzat rendezvényeire fordítani.

**Kérem a Tisztelt Képviselő Testületet, hogy a 2023. évi költségvetés megvitatni és elfogadni szíveskedjenek.**

**Ács, 2023. február 9.**

**Markó Renáta**

**Roma Nemzetiségi Önkormányzat elnöke**